
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 1268 


27 Νοεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέων πέντε (5) κτιρίων που 
βρίσκονται στην περιοχή «Κυψέλη» εντός του εγκε¬ 
κριμένου ρυμοτομικού σχεδίου Αθηνών (Ν. Αττι¬ 
κής) και καθορισμός ειδικών όρων και περιορισμών 


δόμησης αυτών. 1 

Τροποποίηση ρυμοτομικών γραμμών στο Ο.Τ. Γ269, 
Γ268, Γ266 και Γ264 στην 1η Πολεοδομική Γειτονιά 
του Δήμου Μελισσίων. 2 


ΑΠΟΦΑΣΕΙ Σ 

Αριθ. 40765 (1) 

Χαρακτηρισμός ως διατηρητέων πέντε (5) κτιρίων που 
βρίσκονται στην περιοχή «Κυψέλη» εντός του εγκεκρι¬ 
μένου ρυμοτομικού σχεδίου Αθηνών (Ν. Αττικής) και 
καθορισμός ειδικών όρων και περιορισμών δόμησης 
αυτών. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου Π.Δ/τοςτης από 14.7.1999-Δ'580), όπως 
αντικαταστάθηκε με την παρ. 2 του άρθρου 3 του Ν. 2831/ 
2000 «Τροποποίηση των διατάξεων του Ν. 1577/1985 «Γε¬ 
νικός Οικοδομικός Κανονισμός» και άλλες πολεοδομικές 
διατάξεις» (Α' 140). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και τροπο¬ 
ποιήθηκε με την παραγρ. 2α του άρθρου 1 του Ν. 
2469/1997 (Α'38). 

3. ΤηνΥ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος Χωροταξίας και Δημοσίων Έργων στους 
Υφυπουργούς Περιβάλλοντος Χωροταξίας και Δημοσίων 
Έργων» (Β' 1484). 


4. Τις διατάξεις της παρ. Β του άρθρου 1 του π.δ/τος 
28/28.1.1993 «Καθορισμός αρμοδιοτήτων που δια¬ 
τηρούνται από τον Υπουργό και τις Περιφερειακές Υπη¬ 
ρεσίες διανομαρχιακού επιπέδου του Υπουργείου Περι¬ 
βάλλοντος, Χωροταξίας και Δημοσίων Έργων» (Α' 9). 

5. Την από 12.2.2003 αιτιολογική έκθεση της Διεύ¬ 
θυνσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

6. Το 8040/12.2.2003 έγγραφο της Διεύθυνσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών και το γεγονός ότι παρήλθε η οριζόμενη προθεσμία 
από τις διατάξεις του άρθρου 4 (παρ. 2) του ν. 1577/1985 
«Γ.Ο.Κ.» (Α'210), που τροποποιήθηκε με το άρθρο 3 (παρ. 
2) του Ν. 2831/2000 (Α’ 140), χωρίς να περιέλθουν στην ως 
άνω υπηρεσία τυχόν αντιρρήσεις των ενδιαφερομένων. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζονται ως διατηρητέα τα πέντε (5) κτίρια 
που βρίσκονται επί των οδών α) Σπετσών 25, β) Σπετσών 
23, γ) Σπετσών 27 και Λευκάδος, δ) Λευκάδος 16 και ε) 
Λευκάδος 12 στην περιοχή «Κυψέλη» εντός του εγκεκρι¬ 
μένου ρυμοτομικού σχεδίου Αθηνών (ν. Αττικής), όπως 
αυτά φαίνονται με μαύρη διαγράμμιση στο σχετικό πρω¬ 
τότυπο τοπογραφικό διάγραμμα σε κλίμακα 1:1000, που 
θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την 40765/2003 πράξη του 
και που αντίτυπό του σε φωτοσμίκρυνση δημοσιεύεται με 
την παρούσα απόφαση. 

2. Ως διατηρητέο χαρακτηρίζεται το αρχικό εκάστοτε κτί¬ 
ριο καθώς και οι εναρμονιζόμενες με αυτό μεταγενέστερες 
προσθήκες, όχι όμως και τα κάθε είδους καθ’ ύψος ή κατ’ 
επέκταση υπάρχονταπροσκτίσματαπου αλλοιώνουντο αρ¬ 
χικό κτίριο. Ο καθορισμός των προσκτισμάτων που αλλοιώ¬ 
νουν το αρχικό κτίριο, πραγματοποιείται από την Επιτροπή 
Πολεοδομικού και Αρχιτεκτονικού Ελέγχου (Ε.Π.Α.Ε.). 

3. Απαγορεύεται η αφαίρεση, αλλοίωση ή καταστροφή 
τόσο των επί μέρους αρχιτεκτονικών ή καλλιτεχνικών και 
διακοσμητικών στοιχείων των χαρακτηριζομένων ως δια¬ 
τηρητέων κτιρίων, όσο και των ίδιων των κτιρίων συνολι¬ 
κά, πλην των προσκτισμάτων ή εκείνων των στοιχείων των 
κτιρίων, για τα οποίαη Ε.Π.Α.Ε. έχει γνωμοδοτήσει για την 
αφαίρεσή τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση φερόντων στοιχείων των χαρα¬ 
κτηριζόμενων ως διατηρητέων κτιρίων καθώς και επεμ¬ 
βάσεις για λόγους λειτουργικότητας τους, εφόσον δεν 
αλλοιώνεται ο αρχιτεκτονικός χαρακτήρας των κτιρίων 
και δεν θίγονται τα διατηρητέα στοιχεία τους. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στα διατηρητέα κτίρια. 

Επιτρέπεται μόνο η τοποθέτηση επιγραφών μικρών δια¬ 
στάσεων που πληροφορούν για τη χρήση των χώρων του 
κτιρίου. 

6. Αιτήσεις για προσθήκες στα διατηρητέα κτίρια 
αποστέλλονταιαπότηνπολεοδομική υπηρεσία, με γνώμη 
της Ε.Π.Α.Ε., στην αρμόδια υπηρεσία του Υπουργείου Πε¬ 
ριβάλλοντος Χωροταξίας και Δημοσίων Έργων, για 
καθορισμό ειδικών όρων και περιορισμών σύμφωνα με τις 


διατάξεις του άρθρου 4 (παρ. 2) του Ν. 1577/1985, όπως 
αντικαταστάθηκε με την παρ. 2 του άρθρου 3 του Ν. 
2831/2000 (Α' 140), εφόσον δεν παραβλάπτονται τα δια¬ 
τηρητέα κτίρια και ο χώρος που τα περιβάλλει. 

7. Για οποιαδήποτε επέμβαση στο εξωτερικό ή εσωτε¬ 
ρικό των χαρακτηριζομένων ως διατηρητέων κτιρίων και 
για την τοποθέτηση επιγραφών απαιτείται έγκριση της 
ΕΠΑΕ. 

8. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 2003 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

ΘΕΣΗ: Δήμος Αθηναίων 

Αριθ. οικ. 19821/244 (2) 

Τροποποίηση ρυμοτομικών γραμμών στο Ο.Τ. Γ269, 
Γ268, Γ266 και Γ264 στην 1 η Πολεοδομική Γειτονιά του 
Δήμου Μελισσίων. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του Ν.Δ/τος της 17.7.23, όπως μεταγε¬ 
νέστερα τροποποιήθηκαν και συμπληρώθηκαν και ειδικό¬ 
τερα τα άρθρα 9,29 και 70. 

2. Τις διατάξεις του Π.Δ. 14/27.7.99, «Κώδικας Βασικής 
Πολεοδομικής Νομοθεσίας» (ΦΕΚ 580 Δ'/99) και ειδικότε¬ 
ρα τα άρθρα 152 παρ. 6 και 154. 

3. Τις διατάξεις των ιδρυτικών νόμων της Νομαρχιακής 
Αυτοδιοίκησης Ν. 2218/94 (ΦΕΚ90Α794) και Ν. 2240/94 
(ΦΕΚ153Α794) 

4. Τις διατάξεις του Π.Δ./τος 30/96 (ΦΕΚ 21Α'/96) «Κώ¬ 
δικας Νομαρχιακής Αυτοδιοίκησης» όπως τροποποιήθη¬ 
κε και ισχύει σήμερα. 

5. Τις διατάξεις του άρ. 29 του Ν. 1558/85 όπως προ¬ 
στέθηκε με το αρ. 27 του Ν. 2081/92 (ΦΕΚ 154 Α') και το 
γεγονός ότι από τις διατάξεις της παρούσας απόφασης 
δεν προκαλείται δαπάνη σε βάρος του προϋπολογισμού 
του Δήμου και του κρατικού προϋπολογισμού. 

6. Τις διατάξεις του άρθ. 7 και την αρ. 29 την Ν. 
2831/2000 (ΦΕΚ 140 Α') όπως αυτό αντικαταστάθηκε από 
το άρθρο 10 την Ν. 3044/26.8.2002 (ΦΕΚ 197 Α'). 

7. Τον ισχύοντα οργανισμό Εσωτερικής Οργάνωσης και 
Λειτουργίας των Υπηρεσιών της Νομαρχιακής Αυτοδιοί¬ 
κησης Αθηνών - Πειραιώς, Νομαρχίας Αθηνών (ΦΕΚ 
1262Β /31.12.97), όπως τροποιήθηκε και συμπληρώθηκε 
(ΦΕΚ 724 Β/6.6.2003, ΦΕΚ 769 Β/13.6.2003) και ισχύει σή¬ 
μερα. 

8. Τη συγκρότηση των Σ.Χ.Ο.Π. των Διευθύνσεων της 
Πολεοδομίας με την 34/30.5.02 απόφαση Νομαρχιακού 
Συμβουλίου Αθηνών. 


9. Το εγκριτικό Π. Δ/γμα (16.3.1995) ρυμοτομίας του Δή¬ 
μου Μελισσίων (ΦΕΚ193Δ/3.4.95) 

10. Τις διατάξεις του Ν. 1577/85 και ιδιαίτερα τα άρθρα 
3,9 και 21 παρ. 2. 

11. Τις αποφάσεις του Δημοτικού Συμβουλίου Μελλισ- 
σίων με αριθμό 187/2003 και 272/2003 

12. Την πράξη 3/συν. 15/9.10.2003 του ΣΧΟΠ του Νο¬ 
μαρχιακού Τομέα Ανατολικής Αθήνας. 

13. Την οικ. 9676/29.9.03 απόφαση του Νομάρχη Αθηνών. 

14. Τα νόμιμα δικάιολογητικά που περιέχονται στο φά¬ 
κελο, αποφασίζουμε: 

1. Την έγκριση οικοδομικών γραμμών στο Κ.Φ. Γ269 στη 
θέση που φαίνονται στο αντίστοιχο διάγραμμα που συνο¬ 
δεύει την απόφαση. 

2. Την έγκριση της μετατροπής της γραμμής μεταξύ 
των Κ.Φ. Γ269 και Ο.Τ. Γ269 από ρυμοτομική (πράσινη) σε 
αξονική όπως φαίνεται στο αντίστοιχο διάγραμμα που συ¬ 
νοδεύει την απόφαση. 

3. Την έγκριση του πεζόδρομου μεταξύ των Κ.Φ. Γ269, 
Κ.Χ. Γ269 και Ο.Τ. Γ269 στη θέση και το σχήμα που φαίνο¬ 
νται στο αντίστοιχο τοπογραφικό διάγραμμα που συνο¬ 
δεύει την απόφαση. 

Η ισχύς της παρούσας απόφασης αρχίζει από την ημερο¬ 
μηνία δημοσίευσης της στην Εφημερίδα της Κυβέρνησης. 

Επιτρέπεται η υποβολή προσφυγής στον Γενικό Γραμ- 
ματέα Περιφέρειας μόνο για παράβαση Νόμου σύμφωνα 
με τις διατάξεις του άρθρου 69 του Π.Δ. 30/69 (ΦΕΚ 
21Α'/96), όπως τροποποιήθηκε και ισχύει, σε προθεσμία 
30 ημερών από τη δημοσίευση της απόφασης στην Εφη¬ 
μερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 23 Οκτωβρίου 2003 

Ο Νομάρχης 
I. ΣΓΟΥΡΟΣ 

